У рамках праекта прадугледжаны конкурс па фінансавай падтрымцы мясцовых ініцыятыў і вучэбны выязны лагер па асновах праектнага менеджменту. Кірунак конкурсу — прадастаўленне новых паслуг, пашырэнне іх сферы, паляпшэнне якасці ўжо існуючых паслуг, рэалізацыя інфакампаній, мерапрыемствы па развіцці інклюзіўных працэсаў і большых магчымасцей занятасці і сацыялізацыі для дзяцей і маладых людзей з інваліднасцю. Прадугледжана фінансавая падтрымка дзеючых унітарных прадпрыемстваў БелАДДІіМІ і адкрыццё новых. Зараз у структуру арганізацыі ўваходзіць чатыры прадпрыемствы, дзе працаўладкавана каля 20 маладых людзей з інваліднасцю. Яны займаюцца аказаннем паліграфічных і рэкламных паслуг, выпускам сувенірнай прадукцыі, тэкстыльных вырабаў і пасцельнай бялізны. Мяркуецца, што ў выніку рэалізацыі праекта такіх прадпрыемстваў стане больш.